Verbos irregulars acabaus en -ducir

Os verbos irregulars acabaus en -ducir son derivaus de verbos latinos derivaus de DUCERE y presentan diferents trazas d'irregularidat derivadas d'a presencia d'a sonorización d'a C xorda oclusiva intervocalica latina u d'a palatalización d'a C en as silabas CE, CI. A irregularidat d'estos verbos ye pareixida a la d'o verbo decir/dicir. Tamién influyen o pareixiu con a terminación de verbos d'a tercera conchugación como nocir y as conchugacions incoativas en -eixer y en -ir. No bi n'ha estudios profundos sobre esta clase de verbos irregulars, ni dende a filolochía tradicional espanyola ni dende a filolochía que estudia l'aragonés como una luenga romanica. L'academia de l'aragonés considera que son verbos irregulars que actualment siguen o modelo de lucir y que en aragonés medieval teneban formas diferents en o present d'indicativo, en o present de subchuntivo y tamién en o participio y o pasau perfecto simple fuertes.

Verbos d'este modelo son:
aducir, conducir (muito frecuents en o lexico propio d'os textos medievals), circumducir, introducir, deducir, inducir, reducir, traducir, producir,  reproducir y tecnicismos cientificos prou modernos como subducir y obducir.

 Infinitivo 
Estos verbos presentan un infinitivo acabau en -ir, por lo que perteneixen a la tercera conchugación aragonesa, encara que deriven d'o verbo latino DŪCERE acabau en -ERE, d'a tercera conchugación latina. A palabra latina DŪCERE ye relacionada con a palabra duque, que tamién deriva d'a radiz indoeuropea *dewk-. Tamién derivan d'esta radiz indoeuropea as palabras anglesas tow y team.

En benasqués como ye natural estos verbos presentan una pronunciación seseyada y sin -r final: /condusí-se/ y /redusí/ por eixemplo. Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978. p 269, p 419 Esta parla de transición n'este aspecto s'alinia con l'aragonés y muestra un comportamiento diferent d'o catalán con o que muga, que pierde a consonant intervocalica por o que fa a estos verbos: conduir, reduir.

 Participio 
Ye bien documentau l'uso medieval de participios fuertes -eito como adueito, indueito, u redueitos como aduito, conduito, que tienen una continación en benasqués: conduta. Resto d'este uso de participio en -ueito tenemos a forma mezcliza doecho (con trazas evolutivas castellanas -it- > -ch-) en Echo, Aragüés de lo Puerto y Embún, que ye una part d'un aladro caracteristica d'o viello aladro romano. KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6 As formas regulars en -ido son tamién bien documentadas en aragonés medieval y en aragonés actual corresponden a la forma mes arcaica -ito de l'aragonés central y -iu de l'aragonés cheneral.

 Present d'indicativo 
En aragonés medieval ye
 Present d'indicativo Adugo Cronica de los Conquiridors Aduzes Aduze Aduzimos Aduzid(e)s Aduzen

S'escriben con -z- en aragonés medieval como plazer y fizo talment indicando una pronunciación sonora.

En aragonés actual se conchugan d'una traza influita por o castellano
 Present d'indicativo Conduzco Conduces Conduce Conducimos Conduciz Conducen

 Pasau perfecto simple 
En aragonés medieval se troban cuasi siempre as formas correspondients a los pasaus fuertes con xe: él aduxo; d'a mesma traza se forma l'imperfecto subchuntivo: aduxies. No bi ha estudios que confirmen a persistencia d'estas formas actualment en l'Alto Aragón, pero podrían existir en o semontano pirenenco u Prepireneu d'una traza castellanizada como as formas dihe, dihes y diho d'o verbo dicir y as formas trúhes, trúho d'o verbo trayer. En o Libro d'el Trasoro amaneix conduzió.

 Present de subchuntivo 
En aragonés medieval ye
 Present de subchuntivo Aduga Adugas Aduga Adugamos Adugad(e)s María Bonet Donato: La Orden del Hospital en la corona de Aragón: poder y gobierno en la Castellanía de Amposta (ss. XII-XV) Volumen 22 de Biblioteca de historia, Consejo Superior de Investigaciones Científicas (España).  Consejo Superior de Investigaciones Científicas, 1994  Adugan

En aragonés actual se conchugan d'una traza influita por o castellano
 Present de subchuntivo Conduzca Conduzcas Conduzca Conduzcamos Conduzcaz Conduzcan

 Futuro simple 
L'aragonés medieval presenta formas regulars sobre l'infinitivo (aduzirá) y formas con sincopa (adurán).

 Referencias 

 Bibliografía 
 Max Gorosch: El Fuero de Teruel; Estocolmo, 1950.
 Javier Terrado Pablo: La Lengua de Teruel a fines de la Edad Media. Instituto de Estudios Turolenses, 1991.
 SAROÏHANDY, Jean-Joseph, Misión lingüística en el Alto Aragón (compilazión de materials ineditos dende 1906); Xordica Editorial. Zaragoza, 2005. ISBN 84-96457-06-0.
 BARCOS, Miguel Ánchel: El Aragonés Ansotano: estudio lingüístico de Ansó y Fago. Gara d'Edizions. Zaragoza, 2007.ISBN 978-84-8094-058-0
 María Pilar Benítez: L'Ansotano. Estudio del habla del Valle de Ansó. Gobierno de Aragón, 2001.
 Chusé Lera Alsina: Aplego. Diccionario de Resistencia y Gramática sobre lo cheso. Massanas gràfiques. 2004.
 Chabier Lozano Sierra, Ángel Lois Saludas Bernad: Aspectos morfosintácticos del belsetán, 2005, Gara d'Edizions, pp 103–105.
 Lozano, Ch.: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
 Brian Mott: El Habla de Gistain. Instituto de Estudios Altoaragoneses, 1989.
 Fernando Blas Gabarda, Fernando Romanos Hernando: Diccionario aragonés: chistabín-castellano (Val de Chistau). Colección Ainas. Gara d'Edizions, 2008.
 Chabier Tomás Arias: El aragonés del Biello Sobrarbe. Instituto de Estudios Altoaragoneses, (1999).
 José Antonio Saura Rami: Elementos de fonética y morfosintaxis benasquesas. Gara d'Edizions, Institución Fernando el Católico, 2003.
 Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición 1978.
 Mascaray Sin, Bienvenido: Vocabulario del habla de Campo (Ribagorza, Huesca). Xordica Editorial, 2014. 
 María Luisa Arnal Purroy: El habla de la Baja Ribagorza Occidental''. Institución Fernando el Católico, 1998.

Categoría:Verbos irregulars en aragonés